கேள்வி: காரிப்பட்டி பற்றி நீங்கள் என்ன அறிந்துள்ளீர்கள்?
பதில்: காரிப்பட்டி , தமிழகத்தின் சேலம் மாவட்டம் அயோத்தியாபட்டினம் ஊராட்சி ஒன்றியத்துக்குட்பட்ட ஓர் ஊராட்சி ஆகும். இது மாவட்டத் தலைமையகமான சேலம் கிழக்கு நோக்கி 15 கி.மீ. தொலைவில் அமைந்துள்ளது. அயோத்தியாபட்டினம், சென்னையில் இருந்து 308 கி.மீ. தொலைவிலுள்ளது. தேசிய நெடுஞ்சாலை 68 (இந்தியா)) இந்தக் கிராமத்தின் வழியாகச் செல்கிறது. இது உளுந்தூர்பேட்டையையும் சேலத்தையும் இணைக்கிறது. தபால் தலைமை அலுவலகம் காரிப்பட்டியில் உள்ளது. காரிப்பட்டி அஞ்சலகக் குறியீடு 636106. இந்தப் பகுதிவாழ் மக்களின் மொழி தமிழ் ஆகும். இங்கே ஒருங்கிணைந்த காவல் நிலையம் அமைந்துள்ளது. அவசர ஊர்தியுடன் கூடிய அரசு ஆரம்ப சுகாதார மையமும் சில தனியார் மருத்துவமனைகளும் இந்தக் கிராமத்தில் உள்ளன. கரூர் வைஸ்யா வங்கி, (இந்தக் கிராமத்தின் இரு எல்லைகளிலும் இரண்டு கே.வி.பி. தானியங்கி பண பரிவர்த்தனை இயந்திர மையங்கள் உள்ளன - தன்னியக்க வங்கி இயந்திரம் மையம்), கூட்டுறவு வங்கி ஆகியனவும் உள்ளன. நாள் முழுவதும் சேலம் நகரிலிருந்து பேருந்து வசதி உள்ளது. குறிபிட்ட நேரங்களில் தொடர் வண்டி வசதியும் உள்ளது. காரிப்பட்டி தி. பொன்னுமலை 1967, 1972-ஆம் ஆண்டு தேர்தலில் பனமரத்துப்பட்டி தொகுதியில் இருந்து தமிழ்நாடு சட்டமன்ற உறுப்பினராகவும், ஒரு திமுக அரசியல்வாதியாகவும் இருந்தார்.[https://en.m.wikipedia.org/wiki/Karipatti_T._Ponnumalai] காரிப்பட்டிக்கு அருகில் புனித லூர்து அன்னை ஆலயம் (1.5 கி.மீ.), வௌவால் தோப்பு (2 கி.மீ.) ஆகிய சுற்றுலாத் தலங்கள் உள்ளன. ஏற்காடு 35 கி.மீ. தொலைவில் அமைந்துள்ளது.
கேள்வி: காரிப்பட்டி - மக்கள் வகைப்பாடு பற்றி நீங்கள் என்ன அறிந்துள்ளீர்கள்?
பதில்: 2011 மக்கள்தொகைக் கணக்கெடுப்பின் படி, காரிபட்டியின் மொத்த மக்கள்தொகை 4,937. பாலியல் விகிதம் 1,000 ஆண்களுக்கு 1,015 பெண்கள் என்கிற அளவில் உள்ளது. இது தேசிய சராசரி 929 யை விட அதிகமாகும். ஆறு வயதுக்குக் கீழ் 470 குழந்தைகள் உள்ளன. ஆதி திராவிடர் மற்றும் பழங்குடியினர் முறையே 57,36% மற்றும் 0.24% உள்ளனர். கிராமத்தில் சராசரி கல்வியறிவு பெற்றவர்கள் 77,95%. இது தேசிய சராசரி 72,99%-யை விட அதிகமாகும்.
கேள்வி: காரிப்பட்டி - கல்வி பற்றி நீங்கள் என்ன அறிந்துள்ளீர்கள்?
பதில்: லாபெல் குழந்தைகள் நர்சரி பள்ளி, அரசு உயர்நிலைப் பள்ளி, ஏபிஎஸ் தாவரவியல் பாதுகாப்பு ஆராய்ச்சி மற்றும் பயிற்சி மையம் ஆகியன அமைந்துள்ளன. இரண்டு பாலிடெக்னிக் கல்லூரிகளும், இரண்டு பொறியியல் கல்லூரிகளும், மூன்று கலை மற்றும் அறிவியல் கல்லூரிகளும் இந்தக் கிராமத்தைச் சுற்றி அமைந்துள்ளன.